ΚΑΝΟΝΙΣΜΌΣ (ΕΚ) αριθ. 1163/2009 ΤΗΣ ΕΠΙΤΡΟΠΉΣ της 30ής Νοεμβρίου 2009 σχετικά με την τροποποίηση του κανονισμού (ΕΚ) αριθ. 417/2002 του Ευρωπαϊκού Κοινοβουλίου και του Συμβουλίου για την εσπευσμένη σταδιακή καθιέρωση απαιτήσεων σχεδιασμού διπλού κύτους ή ισοδύναμου σχεδιασμού για τα πετρελαιοφόρα μονού κύτους (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την τροποποίηση του κανονισμού (ΕΚ) αριθ. 417/2002 του Ευρωπαϊκού Κοινοβουλίου και του Συμβουλίου για την εσπευσμένη σταδιακή καθιέρωση απαιτήσεων διπλού κύτους ή ισοδύναμου σχεδιασμού για τα πετρελαιοφόρα μονού κύτους (1), και ιδίως το άρθρο 11, Εκτιμώντας τα ακόλουθα: (1) Ο κανονισμός (ΕΚ) αριθ. 417/2002 παραπέμπει στους ορισμούς και τα πρότυπα που αναφέρονται στο παράρτημα I της διεθνούς σύμβασης για την πρόληψη της ρύπανσης από τα πλοία (στο εξής «σύμβαση Marpol»). (2) Στις 15 Οκτωβρίου 2004, η επιτροπή προστασίας του θαλάσσιου περιβάλλοντος (MEPC) του Διεθνούς Ναυτιλιακού Οργανισμού προέβη σε πλήρη αναθεώρηση, χωρίς αλλαγές επί της ουσίας, του παραρτήματος I της σύμβασης Marpol. Το αναθεωρημένο παράρτημα άρχισε να ισχύει την 1η Ιανουαρίου 2007. (3) Στις 24 Μαρτίου 2006, η επιτροπή προστασίας του θαλάσσιου περιβάλλοντος (MEPC) του Διεθνούς Ναυτιλιακού Οργανισμού αναθεώρησε επίσης τον ορισμό των βαρέων κλασμάτων πετρελαίου που περιλαμβάνεται στον κανονισμό 21.2 του παραρτήματος Ι της σύμβασης Marpol. Η τροποποίηση αυτή άρχισε να ισχύει την 1η Αυγούστου 2007. (4) Συνεπώς, ο κανονισμός (ΕΚ) αριθ. 417/2002 πρέπει να τροποποιηθεί ανάλογα. (5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ασφάλειας στη ναυτιλία και πρόληψης της ρύπανσης από τα πλοία, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 417/2002 τροποποιείται ως εξής: 1. Το άρθρο 3 αντικαθίσταται από το ακόλουθο: «Άρθρο 3 Ορισμοί Για τους σκοπούς του παρόντος κανονισμού, νοούνται ως: 1. “σύμβαση MARPOL 73/78”, η διεθνής σύμβαση του 1973 για την πρόληψη της ρύπανσης από πλοία, όπως τροποποιήθηκε με το σχετικό πρωτόκολλο του 1978, στις επικαιροποιημένες εκδόσεις τους· 2. “πετρελαιοφόρο”, το πετρελαιοφόρο όπως ορίζεται στον κανονισμό 1.5 παραρτήματος I της σύμβασης MARPOL 73/78· 3. “νεκρό βάρος”, το νεκρό βάρος όπως ορίζεται στον κανονισμό 1.23 του παραρτήματος I της σύμβασης MARPOL 73/78 5)· 4. “πετρελαιοφόρο κατηγορίας 1”, πετρελαιοφόρο νεκρού βάρους ίσου ή ανώτερου των 20 000 τόνων, το οποίο μεταφέρει αργό πετρέλαιο, μαζούτ, βαρύ πετρέλαιο ντίζελ ή λιπαντικά έλαια, ή πετρελαιοφόρο νεκρού βάρους ίσου ή ανώτερου των 30 000 τόνων, το οποίο μεταφέρει άλλου είδους υδρογονάνθρακες πλην των ανωτέρω, το οποίο δεν πληροί τις απαιτήσεις των κανονισμών 18.1 έως 18.9, 18.12 έως 18.15, 30.4, 33.1, 33.2, 33.3, 35.1, 35.2 και 35.3 του παραρτήματος Ι της σύμβασης MARPOL 73/78· 5. “πετρελαιοφόρο κατηγορίας 2”, πετρελαιοφόρο νεκρού βάρους ίσου ή ανώτερου των 20 000 τόνων, το οποίο μεταφέρει αργό πετρέλαιο, μαζούτ, βαρύ πετρέλαιο ντίζελ ή λιπαντικά έλαια, και πετρελαιοφόρο νεκρού βάρους ίσου ή ανώτερου των 30 000 τόνων, το οποίο μεταφέρει άλλου είδους υδρογονάνθρακες πλην των ανωτέρω, το οποίο πληροί τις απαιτήσεις των κανονισμών 18.1 έως 18.9, 18.12 έως 18.15, 30.4, 33.1, 33.2, 33.3, 35.1, 35.2 και 35.3 του παραρτήματος Ι της σύμβασης MARPOL 73/78. Κάθε πετρελαιοφόρο κατηγορίας 2 διαθέτει δεξαμενές διαχωρισμένου έρματος και σε προστατευτική θέση (SBT/ PL)· 6. “πετρελαιοφόρο κατηγορίας 3”, πετρελαιοφόρο νεκρού βάρους ίσου ή ανώτερου των 5 000 τόνων αλλά μικρότερου του αναφερόμενου στους ορισμούς 4 και 5· 7. “πετρελαιοφόρο μονού κύτους”, πετρελαιοφόρο το οποίο δεν πληροί τις απαιτήσεις διπλού κύτους ή ισοδύναμου σχεδιασμού των κανονισμών 19 και 28.6 του παραρτήματος I της σύμβασης MARPOL 73/78· 8. “πετρελαιοφόρο διπλού κύτους”: α) πετρελαιοφόρο νεκρού βάρους ίσου ή ανώτερου των 5 000 τόνων, το οποίο πληροί τις απαιτήσεις διπλού κύτους ή ισοδύναμου σχεδιασμού των κανονισμών 19 και 28.6 του παραρτήματος Ι της σύμβασης MARPOL 73/78 ή πληροί τις απαιτήσεις του κανονισμού 20.1.3 του παραρτήματος Ι της σύμβασης MARPOL 73/78· ή β) πετρελαιοφόρο νεκρού βάρους ίσου ή ανώτερου των 600 τόνων, αλλά κάτω των 5 000 τόνων, το οποίο είναι εξοπλισμένο με δεξαμενές ή με χώρους με διπλό πυθμένα, σύμφωνους προς τις διατάξεις του κανονισμού 19.6.1 του παραρτήματος Ι της σύμβασης MARPOL 73/78, και με πλευρικές δεξαμενές ή χώρους διαμορφωμένους σύμφωνα με τον κανονισμό 19.3.1 και σύμφωνους προς τις διατάξεις που αφορούν την απόσταση w του κανονισμού 19.6.2 του παραρτήματος Ι της σύμβασης MARPOL 73/78· 9. “ηλικία”, η ηλικία του πλοίου, εκφραζόμενη σε αριθμό ετών από την ημερομηνία παράδοσής του· 10. “βαρύ πετρέλαιο ντίζελ”, το πετρέλαιο ντίζελ όπως ορίζεται στον κανονισμό 20 του παραρτήματος Ι της σύμβασης MARPOL 73/78· 11. “μαζούτ”, τα βαρέα προϊόντα απόσταξης ή κατάλοιπα αργού πετρελαίου ή μείγμα των προϊόντων αυτών, όπως ορίζονται στον κανονισμό 20 του παραρτήματος Ι της σύμβασης MARPOL 73/78· 12. “βαρέα κλάσματα πετρελαίου”: α) τα προϊόντα διύλισης αργού πετρελαίου πυκνότητας μεγαλύτερης των 900 kg/m3 σε θερμοκρασία 15 °C (2)· β) τα πετρελαιοειδή άλλα από τα προϊόντα διύλισης αργού πετρελαίου πυκνότητας μεγαλύτερης των 900 kg/m3 σε θερμοκρασία 15 °C ή με κινηματικό ιξώδες άνω των 180 mm2/s σε θερμοκρασία 50 °C (3)· γ) η άσφαλτος, η πίσσα και τα γαλακτώματά τους. 2. Στο άρθρο 4 παράγραφος 2, η παραπομπή «παράγραφος 1 στοιχείο γ) του αναθεωρημένου κανονισμού 13G του παραρτήματος I της σύμβασης MARPOL 73/78» αντικαθίσταται από την παραπομπή «κανονισμός 20.1.3 του παραρτήματος I της σύμβασης MARPOL 73/78». 3. Στο άρθρο 7, οι παραπομπές «σημείο 5 του αναθεωρημένου κανονισμού 13G του παραρτήματος I της σύμβασης MARPOL 73/78» αντικαθίστανται από τις παραπομπές «κανονισμός 20.5 του παραρτήματος I της σύμβασης MARPOL 73/78.» 4. Το άρθρο 9 τροποποιείται ως εξής: α) Η παράγραφος 2 τροποποιείται ως εξής: i) η παραπομπή στο «σημείο 5 του αναθεωρημένου κανονισμού 13G του παραρτήματος I της σύμβασης MARPOL 73/78» αντικαθίσταται από την παραπομπή στον «κανονισμό 20.5 του παραρτήματος I της σύμβασης MARPOL 73/78·» ii) η παραπομπή «παράγραφος 8 β) του αναθεωρημένου κανονισμού 13G του παραρτήματος I της σύμβασης MARPOL 73/78» αντικαθίσταται από την παραπομπή «κανονισμός 20.8.2 του παραρτήματος I της σύμβασης MARPOL 73/78·» β) στην παράγραφο 3, η παραπομπή «παράγραφος 8 α) του αναθεωρημένου κανονισμού 13G του παραρτήματος I της σύμβασης MARPOL 73/78» αντικαθίσταται από την παραπομπή «κανονισμός 20.8.1 του παραρτήματος I της σύμβασης MARPOL 73/78·» Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Νοεμβρίου 2009.

[Source: multi_eurlex | Tokens: 5916]